Nr. **390** din **25.04.2024**

**CONVOCATORUL**

**Adunării Generale a Asociației de Caritate din Armata României – CAMARAZII**

**(vot prin corespondență și aprobare tacită)**

*Stimați membri,*

Având în vedere cerința legală de a se elabora și vota o serie de documente care țin de viața internă a Asociației, dificultățile și costurile convocării unei adunări prin prezență efectivă, precum și deficitul de acuratețe al votului prin delegare 1/50, în baza prevederilor art. 14, alin. (3), litera c) și ale art.18 din alin (2)-(5) din Statut, **vă adresăm rugămintea de a analiza și vota, până pe data de 10.05.2024, ora 16:00, utilizând procedura vot prin corespondență și aprobare tacită, următoarele teme aflate pe ordinea de zi**:

**1**. Modificarea și completarea Actului Constitutiv

  **2**. Modificarea și completarea Statutului

 Pentru concretizarea votului, se impune completarea „Situației cu rezultatele votului exprimat de membrii Asociației de Caritate din Armata României – CAMARAZII”, conform modelului transmis unității (modelul situației poate fi descarcat de pe site), urmând ca rezultatele votului să fie transmise, pe cât posibil **până pe data de 13.05.2024**, la următoarea adresă: **Str. Lt. Gheorghe Negel, nr. 18, sector 6, București.** Situația cu rezultatele votuluise poate transmite și **electronic,** scanat, pe adresa de e-mail: contact@camaraziimilitari.ro**.**

 Totodată, vă rugăm pe cei care sunteți pensionari sau care, din alte motive, nu puteți vota unitar la nivelul unității, să exercitați **votul electronic, printr-un e-mail** transmis pe adresa contact@camaraziimilitari.ro, în care să vă exprimați opțiunea, punctual pentru fiecare temă sau în bloc, menționând una din expresiile: “De acord”, “Abținere”, “Împotrivă”, însoțite de eventuale explicații, observații și propuneri.

**Vă mulțumim pentru implicare!**

 **În numele Consiliului director,**

***PREŞEDINTELE EXECUTIV***

***AL ASOCIAŢIEI DE CARITATE DIN ARMATA ROMÂNIEI – CAMARAZII***

 ***Colonel(rz)***

**Nicolae ANGHELESCU**